OpenLLM-France/wikimedia huggingface dataset:
# Roberto Álvarez Ruiz

Roberto Álvarez Ruiz (Gijón, Astúries, 13 de maig de 1956) és un actor de cinema, teatre i televisió espanyol.
Al cinema destaquen les seves participacions en pel·lícules com Entre las piernas (1999) de Manuel Gómez Pereira, o Juana la Loca (2001). Ha treballat amb Antonio Hernández i amb Miguel Albaladejo, fent el paper del pare de Manolito Gafotas. Miguel Bardem, Yolanda García Serrano o Juan Luis Iborra també han comptat amb Roberto Álvarez en alguns dels seus projectes cinematogràfics.
A la televisió el seu paper més cèlebre fou a la sèrie d'Ana y los siete juntament amb Ana Obregón. Els seus darrers papers a televisió han estat a sèries com Hospital Central, Cuéntame cómo pasó o Tierra de Lobos.

## Filmografia
### Cinema

* Cómo levantar 1000 kilos (1991), d'Antonio Hernández.
* Amor de hombre (1997), de Yolanda García Serrano i Juan Luis Iborra.
* Nada en la nevera (1998), d'Álvaro Fernández Armero.
* Entre las piernas (1999), de Manuel Gómez Pereira.
* Manolito Gafotas (1999), de Miguel Albaladejo.
* La mujer más fea del mundo (1999), de Miguel Bardem.
* Ataque verbal (1999), de Miguel Albaladejo.
* km. 0 (2000), de Yolanda García Serrano i Juan Luis Iborra.
* El portero (2000), de Gonzalo Suárez.
* Historia de un búho (2001), de José Luis Acosta.
* Lena (2001), de Gonzalo Tapia.
* Tiempos de azúcar (2001), de Juan Luis Iborra.
* Juana la Loca (2001), de Vicente Aranda.
* En la ciudad sin límites (2002), d'Antonio Hernández.
* Hable con ella (2002), de Pedro Almodóvar.
* Nos miran (2002), de Norberto López Amado.
* La vida de nadie (2002), d'Eduard Cortés.
* Las viandas (2004), de José Antonio Bonet.
* Callas e Onassis (2005), de Giorgio Capitani.
* Los Borgia (2006), d'Antonio Hernández.
* El menor de los males (2007), d'Antonio Hernández.
* Dieta mediterrània (2008), de Joaquim Oristrell
* El Capitán Trueno y el Santo Grial, (2011) d'Antonio Hernández.
* La perla de Jorge, (2012) de Pablo Fernandez Vilalta.
* Gernika bajo las bombas, (2012) de Luis Marias.
* Se vende perro que habla, 10 euros, (2012) de Lewis-Martin Soucy y Roque Madrid.
* 2 francos 40 pesetas, (2013) de Carlos Iglesias.
* Nekan, (2013) de Gonzalo Tapia.

### Televisió

* El mundo de Juan Lobón (1989)
* Condenadas a entenderse per a Antena 3
* Abogados (2001)
* Ana y los siete (2002-05)
* Hospital Central (2007)
* Futuro: 48 horas (2008) (Telefilme) per a Antena 3.
* Marisol, la película (2009) (Telefilme) Antena 3
* Sin tetas no hay paraíso (2009) 3 capítols
* Cuéntame cómo pasó (2010-2011, 2013) diversos capítols
* Tarancon (2010), (Telefilm) (RTVE)
* Gavilanes (2010) Antena 3
* Sofía (2011) Antena 3.
* Los guardianes del Temple (2011-) CYLTV.
* Tierra de lobos (2013-2014) Telecinco.
* B&B (2014) Telecinco
* Ciega a Citas (2014) Cuatro
# Osleidys Menéndez Sáez

Osleidys Menéndez Sáez (Martí, província de Matanzas, Cuba, 14 de novembre de 1979) és una atleta cubana, ja retirada, especialista en llançament de javelina.
Fou considerada la millor javalinista del món, millorant el rècord del món de l'especialitat en dues ocasions, el 2001 i 2005 fins a situar-lo en 71,70 metres. Va ser campiona olímpica a Atenes 2004 i medalla de bronze a Sydney 2000. Es proclamà dues vegades campiona del món, el 2001 i 2005. També guanyà dues medalles d'or i una de bronze als Jocs Panamericans; així com una medalla d'or a les Universíades del 2001.
El 2022 desertà de Cuba, descontenta pel tracte rebut i amb intenció d'entrenar als Estats Units.

## Referències

* ↑ «Track and Field Statistics». [Consulta: 29 gener 2024].
* ↑ «Women's javelin throw». [Consulta: 29 gener 2024].
* ↑ «Olympedia – Osleidys Menéndez». [Consulta: 29 gener 2024].
* ↑ DDC. «La estelar ex jabalinista cubana Osleidys Menéndez llega a EEUU a través del Río Bravo | DIARIO DE CUBA» (en castellà), 29-06-2022. [Consulta: 29 gener 2024].

## Enllaços externs

* Vídeo del rècord del món de javelina
# Pairan

Pairan (en francès Payra-sur-l'Hers) és un municipi de França de la regió d'Occitània, al departament de l'Aude.
# Pairilhac

Pairilhac (en francès Peyrilhac) és un municipi del sud-oest de Françaal departament de l'Alta Viena, de la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.091 | 1.111 | 913 | 1.098 | 1.067 | 1.069 | 1.161 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2006 | Claude Caullet | ADS |
| 2006-2008 | Roland Debuire | |
| 2008- | Didier Rateau | |

## Agermanaments

* Larraga, País Basc

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Ommatidi

Els ommatidis són cadascuna de les unitats que formen els ulls compostos dels insectes. Un ommatidi conté un grup de cèl·lules fotoreceptores envoltades per cèl·lules de suport i pigmentàries. La part més exterior de l'ommatidi està coberta per una còrnia transparent. Cada ommatidi és innervat per un axó que proporciona al cervell una unitat d'imatge. El cervell forma una imatge a partir d'aquestes unitats d'imatge independents. El nombre d'ommatidis en l'ull depèn del tipus d'insecte i varia des d'uns pocs en els primitius arqueògnats i zigentoms fins al voltant de 30.000 en els anisòpters (libèl·lules) més grans i alguns esfíngids (arnes).

## Referències

* ↑ Muller, C; Sombke, A; Rosenberg, J «The fine structure of the eyes of some bristly millipedes (Penicillata, Diplopoda): Additional support for the homology of mandibulate ommatidia». Arthropod Structure & Development, 36, 4, 2007, pàg. 463–76. DOI: 10.1016/j.asd.2007.09.002.
* ↑ Common, I. F. B.. Moths of Australia. Brill, 1990, p. 15. ISBN 978-90-04-09227-3.
# Palau de Casassús

El Palau de Casassús és un palau senyorial estructurat en tres plantes situat a Alzira. A la planta baixa destaquen els arcs gòtics i a la façana el seu escut nobiliari, que és bé d'interès cultural (nombre R-I-51-0011340).

## Descripció

L'antic palau de Casassús està ubicat a la plaça que porta el mateix nom i va ser comprat per l'ajuntament d'Alzira l'any 2005. L'immoble data del segle xvii i té 770 metres quadrats en tres plantes amb una façana de tipus palau senyorial. Es podria dir que, juntament amb l'ajuntament, és un dels exemples d'arquitectura foral de la comarca.
L'antic Palau de Casassús, de finals del segle xvii, va ser adquirit en 2005 per l'ajuntament d'Alzira, per aproximadament 600 000 euros, per rehabilitar-lo i dedicar-lo a dependències i serveis municipals, de l'Associació Empresarial, de la Cambra de Comerç i de la Societat del Polígon Industrial. Al maig de 2012 no estava clar ni la rehabilitació ni la destinació final de l'edifici.

## Referències

* ↑ http://www.cult.gva.es/dgpa/bics/detalles_bics.asp?IdInmueble=4532
* ↑ http://mapaculturaldevalencia.com/fichaarea.html?cnt_id=13688%5BEnllaç+no+actiu%5D
* ↑ http://www.lasprovincias.es/prensa/20061227/ribera/palacio-casassus-convertira-sede_20061227.html
* ↑ http://www.lasprovincias.es/v/20120523/ribera-costera/pspv-alzira-critica-estado-20120523.html
# Rogatxov

Rogatxov - Рогачëв (rus) - és un khútor del krai de Krasnodar, a Rússia. Es troba a la vora esquerra del riu Txelbas, davant de Kazatxi. És a 12 km al nord de Kropotkin i a 131 km al nord-est de Krasnodar.
Pertany al khútor de Lóssevo.
# Parany de l'Arca de Noè

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
El parany de l'Arca de Noè és un parany d'obertura d'escacs dins l'obertura Ruy López. Aquest nom s'empra actualment per a descriure una família de paranys en la Ruy López en els quals un alfil blanc queda atrapat a la casella b3 pels peons negres.
L'origen del nom és incert. La forma dels peons negres a a6, b5, i c4 podria recordar una arca, o el nom podria suggerir que el parany és "vell com l'Arca de Noè".
Fins i tot alguns mestres han caigut eventualment en aquest parany. N'és un exemple la partida Endre Steiner – José Capablanca al torneig de Budapest de 1929.
    1. e4 e5
    2. Cf3 Cc6
    3. Ab5 a6
    4. Aa4 d6
    5. d4(?)
Són millors per les blanques 5.c3, 5.Axc6+, i 5.0-0.
    5. ... b5
    6. Ab3 Cxd4
    7. Cxd4 exd4
    8. Dxd4??
Aleksandr Alekhin va recomanar aquest moviment al llibre del torneig de Nova York 1924 com una via per les blanques per entaular, però és un error que perd material. Les blanques haurien d'haver jugat 8.Ad5 o bé escollir jugar de gambit amb 8.c3.
    8. ... c5
    9. Dd5 Ae6
    10. Dc6+ Ad7
    11. Dd5 c4
(Vegeu el diagrama). L'alfil de rei de les blanques està atrapat. Les blanques varen abandonar posteriorment, al moviment 32.
Una variació d'aquest parany passa en la defensa siciliana després dels moviments 1.e4 c5 2.Cf3 Cc6 3.Ab5 a6 4.Aa4?? (4.Axc6 és imprescindible) b5 5.Ab3 c4 i l'alfil queda atrapat de manera similar.

## Bibliografia

* Hooper, David; Whyld, Kenneth. The Oxford Companion to Chess. Oxford University, 1996, p. 274. ISBN 0-19-280049-3.

## Enllaços externs

* Steiner-Capablanca, Budapest 1929 a chessgames.com
# Riemenschneider (cràter)

Riemenschneider és un cràter d'impacte en el planeta Mercuri de 183 km de diàmetre. Porta el nom de l'escultor alemany Tilman Riemenschneider (c. 1460-1531), i el seu nom va ser aprovat per la Unió Astronòmica Internacional el 1979.

## Referències

* ↑ «Riemenschneider». Gazetteer of Planetary Nomenclature. United States Geological Survey, 13-10-2016. [Consulta: 21 juny 2017].

## Vegeu també

* Llista de cràters de Mercuri
# Riemann

Riemann és el nom dels següents personatges:
* August Riemann (Blankenhain, Turíngia, 1772 - Weimar, 1826) compositor alemany
* Fritz Riemann (Weistritz, Prússia, 1859 – Erfurt, 1932), jugador d'escacs alemany
* Georg Friedrich Bernhard Riemann (Breselenz, Hannover, 1826 – Selesca, 1866), matemàtic alemany
* Hugo Riemann (Grossmehrla, Schwarzburg-Sonderhausen, 1849 - 1919), teòric musical i compositor alemany
# Paisatge urbà

«Paisatge urbà» té aquests significats:
* Paisatge urbà (Martí Alsina), pintura sobre tela feta per Ramon Martí Alsina.
* Paisatge urbà (urbanisme), espai propi dels nuclis urbans o ciutats.
# Paisatge sonor

Un paisatge sonor és l'entorn sonor concret d'un lloc real. Com a mínim així ho entenien els membres del World Soundscape Project, els pioners en utilitzar aquesta terminologia. El paisatge sonor ha estat estudiat més des del punt de vista de la contaminació acústica que com un element d'expressió sonora, tot i que hi ha projectes artístics com El Laboratori d'Art Sonor i l'assignatura Laboratori del Caos de la Facultat de Belles Arts de Barcelona ( Sonoscop) que treballen en aquesta línia.
Exemples de paisatges sonors:
* En un entorn rural, els ocells que piulen, la remor de l'aigua d'un rierol, dues persones conversant, etc.
* En un entorn urbà, el trànsit, el so de la maquinària, un edifici en obres, etc.

## Notes

* ↑ http://www.sfu.ca/~truax/wsp.html
* ↑ http://www.ub.edu/bellesarts/
* ↑ http://www.sonoscop.net/acampadas/Sonoscop%5BEnllaç+no+actiu%5D

## Vegeu també

* Contaminació acústica

## Bibliografia

* Marcello Sorce Keller, “Gebiete, Schichten und Klanglandschaften in den Alpen. Zum Gebrauch einiger historischer Begriffe aus der Musikethnologie”, in T. Nussbaumer (ed.), Volksmusik in den Alpen: Interkulturelle Horizonte und Crossovers, Zalzburg, Verlag Mueller-Speiser, 2006, pp. 9-18.

## Enllaços externs

* http://www.artsonor.net
# Rinorea hirsuta

Rinorea hirsuta és una espècie de planta amb flor que pertany a la família de les violàcies. Es troba a Colòmbia i a Panamà.

## Descripció i distribució

Rinorea hirsuta és un arbust de 4 m d'alçada, que hi creix en el sotabosc de la selva baixa, entre els 60-120 msnm.
Sembla que és endèmica d'una àrea, que supera als 40.000 km², al Chocó i zones boscoses adjacents a Panamà, com a Nechí i Darién.

## Referències

* 1 2 3 «Rinorea hirsuta». IUCN Red List of Threatened Species, 1998. [Consulta: 1r maig 2014]. «World Conservation Monitoring Centre»
* 1 2 «Rinorea hirsuta». JSTOR Global Plants. [Consulta: 1r maig 2014].

## Bibliografia

* Hekking, W.H.A. 1988. Violaceae Part 1 – Rinorea and Rinoreocarpus. Flora Neotropica.Monograph 46. The New York Botanical Garden, New York. (anglès)
* Oldfield, S., Lusty, C. and MacKinven, A. (compilers). 1998. The World List of Threatened Trees. World Conservation Press, Cambridge, UK. (anglès)
* The Nature Conservancy. 1996. Natural Heritage Central Database. (Status and distribution data on Latin American plants, developed in collaboration with Latin American Conservation Data Centers and Missouri Botanical Garden). (anglès)
* Correa A., M.D., C. Galdames & M. Stapf. 2004. Cat. Pl. Vasc. Panamá 1–599. Smithsonian Tropical Research Institute, Panamà. (anglès)
* Idárraga-Piedrahita, A., R. D. C. Ortiz, R. Callejas Posada & M. Merello. (editors) 2011. Fl. Antioquia: Cat. 2: 9–939. Universidad de Antioquia, Medellín. (castellà)
# Romeu Pellicciari

Romeu Pellicciari (Jundiai, 26 de març de 1911 - São Paulo, 15 de juliol de 1971) fou un jugador de futbol brasiler de la dècada de 1930.

## Trajectòria

Futbolista d'origen italià, durant la seva llarga carrera (1928-1944) destacà al Palestra Itália/Palmeiras, on jugà durant set temporades 165 partits en els quals marcà 106 gols, i al Fluminense, vuit temporades en les quals disputà 201 partits i marcà 106 gols. També fou jugador dels clubs Esporte Clube São João, i Comercial-Ribeirão Preto. Guanyà quatre campionats de São Paulo (1932, 1933, 1934 i 1942) i cinc més de Rio de Janeiro (1936, 1937, 1938, 1940 i 1941). També guanyà un Torneig Rio-São Paulo el 1933. Amb la selecció del Brasil disputà el Mundial de 1938, on compartí equip amb homes com Leônidas, Domingos i José Perácio.

## Palmarès

* Campionat paulista:
** Palestra Itália-Palmeiras: 1932, 1933, 1934, 1942
* Torneig Rio-São Paulo:
** Palestra Itália-Palmeiras: 1933
* Campionat carioca:
** Fluminense: 1936, 1937, 1938, 1940, 1941

## Referències

* ↑ «Todos os brasileiros - 1938» (en portuguès). FolhaOnline, 09-12-2005. [Consulta: 16 desembre 2017].
* ↑ «Romeu Pellicciari Baixinho, gordinho e craque». Memória Futebol. Arxivat de l'original el 2014-03-29. [Consulta: 17 març 2014].
* ↑ «Antes de Walter: Flu teve gordinho famoso, craque e carrasco do Fla». Globoesporte. [Consulta: 17 març 2014].
* ↑ Romeu Pellicciari Fitxa i estadístiques a la FIFA
# Ronnie Coleman

Ronald Dean Coleman, conegut com a Ronnie Coleman (Monroe, 13 de maig de 1964) és un exfisicoculturista nord-americà, guanyador de vuit títols de Mister Olympia. És considerat per molts atletes i periodistes com el millor culturista de tota la història d'aquest esport.
Coleman es va graduar a la Universitat Grambling State el 1989 en Comptabilitat, obtenint la qualificació cum laude. Entre 1998 i 2005 va ser campió de totes les edicions de l'esdeveniment Mr. Olympia.

## Trajectòria

En el Mr. Olympia de 2006, intentant trencar el récord de vuit títols consecutius que comparteix amb Lee Haney, va quedar en segon lloc, superat per Jay Cutler en una de les edicions més polémiques de la història del Mr. Olympia. El 2008 competeix per última vegada en un Mr. Olympia, obtenint un quart lloc, tot i que seguiría participant en altres esdeveniments de culturisme.
Des que es va retirar, Coleman es dedica a fer exhibicions i seminaris per tot el món. El 2010 va començar a comercialitzar la seva pròpia marca de suplements, "Ronnie Coleman Signature Series".
Mesures en el seu millor moment
* Bíceps 60,96 cm
* Cuixes 91,44 cm
* Pit 152,4 cm

## Tituls aconseguits

* 1990i Mr. Texas (Heavyweight & Overall)
* 1991 World Amateur Championships (Heavyweight)
* 1991 Mr. Universe
* 1995 Canada Pro Cup
* 1996 Canada Pro Cup
* 1997 Grand Prix Russia.
* 1998 Night of Champions
* 1998 Toronto Pro Invitational
* 1998 Mr. Olympia
* 1998 Grand Prix Finland
* 1998 Grand Prix Germany
* 1999 Mr. Olympia
* 1999 World Pro Championships
* 1999 Grand Prix England
* 2000 Mr. Olympia
* 2000 Grand Prix England
* 2000 World Pro Championships
* 2001 Arnold Schwarzenegger Classic
* 2001 Mr. Olympia
* 2001 New Zealand Grand Prix
* 2002 Mr. Olympia
* 2002 Grand Prix Holland
* 2003 Mr. Olympia
* 2003 Grand Prix Russia
* 2004 Mr. Olympia
* 2004 Grand Prix England
* 2004 Grand Prix Holland
* 2004 Grand Prix Russia
* 2005 Mr. Olympia

## Videos d'entrenament

Des de fa anys, Ronnie Coleman va fer diversos vídeos d'entrenament entre els quals hi ha:
* Ronnie Coleman's First Training Video (primer vídeo del entrenament de Ronnie Coleman) després de la competicio 1997 de Mr. Olympia.
* The Unbelievable mostra les activitats quotidianes de Ronnie Coleman abans del Mr. Olympia 2000. Se'l veu fent 12 repeticions amb 140 kg de press militar i dues repeticions amb 360 kg de pes mort.
* The Cost of Redemption Mostra Coleman fent 2 repeticions de squats amb 363 kg, 8 repeticions de prensa amb 1021 kg, 5 repeticions amb 225 kg en press de banca i curl altern amb mancuernas de 34 kg. Aquest video transcurreix en la preparacio del Olympia de 2003.
* On The Road Conté 101 minuts d'entrenament i 14 minuts de características especials per un total de 115 minuts. Es graba en Australia menys d'una semana després del Olympia de 2005.
* Relentless - Amb un temps total de 5 hores i 52 minuts. Filmat en Arlington Texas, en la seva casa y en altres localitzacions.
* Invincible - La primera part d'aquest DVD es graba el 9 i 10 de juliol de 2007 en la semana final de fora de temporada de Ronnie (a 12 semanas de l'Olympia 2007). La segona es roda el 3 i 4 de setembre de 2007.
* 2022 PCM
# Parròquia de Saint Elizabeth

La Parròquia de Saint Elizabeth és una de les catorze parròquies que formen l'organització territorial de Jamaica, i es troba dins del comtat de Cornwall.

## Demografia

La superfície d'aquesta divisió administrativa abasta una extensió de territori d'uns 1.212,4 quilòmetres quadrats. La població d'aquesta parròquia està composta per un total de 150.205 residents (segons les xifres que va llançar el cens dut a terme l'any 2011). Mentre que la seva densitat poblacional és d'uns cent vint-i-dos habitants per cada quilòmetre quadrat aproximadament.

## Geografia

Els sectors del nord i el nord-est de la parròquia són muntanyosos. Hi ha tres cadenes muntanyoses, les muntanyes Nassau al nord-est, les muntanyes Lacovia a l'oest de les muntanyes de Nassau, i les muntanyes de Santa Creu que, cap al sud, divideix l'extensa plana que acaba en una caiguda precipitada de 500 metres a Lovers' Leap. A les seccions centrals i sud formen una extensa plana dividida per les muntanyes de Santa Creu. Una gran part de les terres baixes està coberta per pantans, però encara proporciona la terra per al pasturatge de cavalls i mules.
El principal riu de la parròquia és el riu Negre, els 53,4 quilòmetres de llarg, el converteix en el riu més llarg de Jamaica. És navegable per uns 40 quilòmetres, i conflueixen molts afluents com YS, Broad, Grass i Horse Savannah. El riu té la seva font en les muntanyes de Manchester, on s'eleva i flueix cap a l'oest a la frontera entre Manchester i després passa per sota terra de Trelawny. Reapareix breument en diversos pobles dels voltants, però reapareix prop de Balaclava i desemboca a la plana coneguda com la Savannah, a través de Great Morass i a la mar és on desemboca finalment, la capital de la parròquia.
El sud de la parròquia posseeix planes, i pedra calcària càrstica al nord. Les zones càrstiques són conegudes per posseir més de 130 coves. Aquestes inclouen la Cova Mèxic i la Cova del Riu Wallingford, prop de Balaclava, que són dues seccions associades d'un important riu subterrani que té el seu origen en el sud de Trelawny, així com les coves de Yardley Chase prop del peu de Lovers' Leap, i la Cova del Perú, prop de Goshen, que compten amb estalactites i estalagmites. Els dipòsits minerals com ara bauxita, antimoni, pedra calcària blanca, argila, torba i sorra de sílice que s'utilitza per a la fabricació de vidre són abundants en aquesta parròquia.

## Referències

* ↑ «Population Usually Resident in Jamaica, by Parish: 2011» (en anglès). Institu d'Estadística de Jamaica, 2011. Arxivat de l'original el 10 gener 2021. [Consulta: 28 gener 2021].

## Enllaços externs

* Informació de la parròquia
* Geografia Política de Jamaica
* Parròquies de Jamaica
# Riu Avon

«Riu Avon» té aquests significats:

## Regne Unit
### Anglaterra

* Avon Water, Hampshire, que va des de Holmsley al New Forest fins Keyhaven
* River Avon, Bristol, des d'Acton Turville a Avonmouth
* River Avon, Devon, des de Ryder's Hill a Bigbury (també conegut com a River Aune)
* River Avon, Hampshire, des de Pewsey a Christchurch (també conegut com a Salisbury Avon)
* River Avon, Warwickshire, des de Naseby a Tewkesbury (també conegut com a Shakespeare's Avon)

### Escòcia

* Avon Water, discorre des del sud de Darvel a Motherwell
* River Avon, Falkirk, discorre des de prop de Cumbernauld a Grangemouth
* River Avon, Strathspey, discorre des de Ben Macdui a Cragganmore

### Gal·les

* Afon, el nom en gal·lès per al riu, sovint anglicitzat a 'avon'
* River Avon, anglicistzació ocasional del River Afan

## Canadà

* Avon River (Nova Escòcia)
* Avon River (Ontario)

## Nova Zelanda

* Avon River (Canterbury)
* Avon River (Marlborough)

## Austràlia

* Avon River (Gippsland), Victoria
* Avon River (Gloucester), Nova Gal·les del Sud
* Avon River (Grampians), Victoria
* Avon River (Austràlia Occidental)
* Avon River (Wollongong)), Nova Gal·les del Sud
# Riu Avoca

El Riu Avoca (en irlandès: Abhainn Abhóca; històricament Abhainn Mór / Abhainn Dé) és un riu al comtat de Wicklow, Irlanda. L'Avoca comença la seva vida com dos rius, l'Avonmore (irlandès: Abhainn Mór, que significa «riu gran») i l'Avonbeg (irlandès: Abhainn Bheag, que significa «riu petit»). Aquests s'uneixen en un punt nomenat la «Trobada de les aigües» (Cumar an dá Uisce) a la vall d'Avoca, que es considera un lloc de bellesa local, i va ser celebrada per Thomas Moore a seu poema del mateix nom.
L'Avoca desemboca al Mar d'Irlanda en Arklow, on es troba un gran estuari.

## Referències

* «Avoca, Vale of». A: Hugh Chisholm. Encyclopædia Britannica (en anglès). 11a ed. Cambridge University Press, 1911.
# Otràdnoie (Primórie)

* Per a altres significats, vegeu «Otràdnoie».
Otràdnoie (en rus: Отрадное) és un poble del krai de Primórie, a l'Extrem Orient de Rússia, que en el cens del 2010 tenia 132 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Paracheilinus attenuatus

Paracheilinus attenuatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a les Seychelles.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Partida del Vilar

La Partida del Vilar és una partida de terra del terme de Reus a la comarca catalana del Baix Camp.
Ocupava tot el sector de llevant de la ciutat de Reus, aproximadament entre el camí de Valls i el camí de l'Aigua Nova i fins a la riera del Petroli o de la Beurada. Toca amb la Partida de Rojals. En aquests terrenys s'hi han fet troballes de forns, sepultures i monedes, que correspondrien a una vil·la romana. Actualment, la major part del seu territori està ocupat per l'expansió urbana de la ciutat, i està pràcticament urbanitzada. La travessa l'Avinguda de Marià Fortuny.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 616. ISBN 8486387655.